Diari Oficial de la Generalitat Valenciana


Sumari del DOGV 7157, del 21-11-2013 (2013/11136)

Informació pública de l'Acord de 6 de novembre de 2013, de la Junta de Govern Local, d'aprovació definitiva de la segona quota d'urbanització del programa d'actuació integrada de la unitat d'actuació Oest-4 del pla general d'ordenació urbana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7157

Data del DOGV
:   21-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11214


Data del document
:   11-11-2013

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * administració local
    * pla d'urbanisme

Informació pública de l'Acord de 6 de novembre de 2013, de la Junta de Govern Local, d'aprovació definitiva de la segona quota d'urbanització del programa d'actuació integrada de la unitat d'actuació Oest-4 del pla general d'ordenació urbana. [2013/11355]  
En compliment d'allò previst en la legislació urbanística, pel present edicte es fa públic que per acord pres per la Junta de Govern Local, en sessió celebrada en data 06.11.2013, s'ha acordat el següent:  
  
«Vist que el Ple de l'Ajuntament, en sessió celebrada en data 02.04.2007, acordà aprovar definitivament el programa d'actuació integrada de la unitat d'execució, mitjançant gestió directa, en sòl urbà residencial anomenada Oest-4 del pla general d'ordenació urbana, que comprèn projecte d'urbanització complet (amb estudi de seguretat i higiene) i projecte de reparcelació forçosa, que incloïa el compte de liquidació provisional de les càrregues d'urbanització a abonar pels propietaris de les finques resultants.  
Donat que la Junta de Govern Local ha aprovat les respectives liquidacions provisionals, atenent els criteris establerts en el programa.   
  
Donat que l'Ajuntament ha adjudicat les obres de finalització (resta d'obra i conclusió total) de la urbanització dels sectors 15 i de la unitat d'execució Oest-4 del Pla General de l'Alcúdia, que es troben pràcticament acabades.  
Atès allò establert en la Llei 16/2005, de 30 de desembre, Urbanística Valenciana (LUV), segons redacció donada pel Decret Llei 1/2008, el Reglament d'Ordenació i Gestió Territorial Urbanística (aprovat per Decret 67/2006, de 12 de maig, de la Comunitat Valenciana), i en les normes urbanístiques del Pla General de l'Alcúdia.   
  
La Junta acorda:  
Primer. Aprovar definitivament la segona quota d'urbanització corresponent a les càrregues d'urbanització Del programa d'actuació integrada, per gestió directa municipal de la unitat d'actuació integrada Oest-4 del pla general, i resoldre les alegacions presentades en el sentit indicat en l'informe dels serveis municipals.   
Segon. Publicar l'anunci de l'acord al Boletín Oficial de la Provincia de Valencia, al Diari Oficial de la Comunitat Valenciana i al tauler d'anuncis de l'Ajuntament, i notificar-lo als propietaris inclosos en l'actuació.  
Tercer. Requerir als propietaris de finques incloses perquè, fins al proper dia 16 de desembre de 2013, procedisquen a efectuar l'ingrés (per finestra o per transferència bancària) del saldo pendent de pagament establert (2a quota a ingressar) en el número de compte que té obert l'Ajuntament de l'Alcúdia a l'entitat Caixa Rural de l'Alcúdia (5475-068-96-3068979807), fent constar que no s'admetran ingressos amb posterioritat a eixa data i que, si no s'abonen dintre del termini establert, l'Ajuntament iniciarà el procediment de recaptació executiva sobre el deutor, amb els recàrrecs i interessos legalment establerts.   
  
Quart. Facultar l'alcalde tan àmpliament com en dret siga procedent per a l'execució dels anteriors acords.»  
  
Contra la present resolució, que pot posar fi a la via administrativa, podrà formular recurs de reposició, en el termini d'un mes, a comptar des de la recepció d'aquesta notificació, davant del mateix organisme que l'ha dictada, segons allò previst en l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La falta de resolució del recurs de reposició, transcorregut el termini d'un mes, comptador des de la data de la seua presentació, tindrà efecte desestimatori.  
  
La interposició del recurs de reposició no paralitzarà l'acció administrativa per al cobrament.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'esmentat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat Contenciós Administratiu de la ciutat de València, segons allò que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
  
L'Alcúdia, 11 de novembre de 2013.- L'alcalde: Robert Martínez Correcher.